જામનગર:-દેવભૂમિ દ્વારકા જિલ્લાના કલ્યાણપુર તાલુકાના ભાટીયા, દ્વારકા, સુરજકરાડી વગેરે વિસ્તારમાં કોંગ્રેસના ઉમેદવાર મુળુભાઇ કંડોરીયાના મધ્યસ્થ ચૂંટણી કાર્યાલયના ઉદ્ઘાટન અને જંગી જાહેર સભામાં જે રીતે વિશાળ જનમેદની ઉમટી પડી હતી અને મોટી સંખ્યામાં ભાજપથી નારાજ કાર્યકરો અને આગેવાનો કોંગ્રેસમાં જોડાતા એકાએક રાજકીય વાતાવરણમાં બદલાવ આવતા કોંગ્રેસની સ્થિતિ મજબૂત બનતી  છે,તેવામાં ગઇકાલે જામ ખંભાળીયા ખાતે કોંગ્રેસના મધ્યસ્થ ચૂંટણી કાર્યાલયનું ઉદ્દઘાટન આ વિસ્તારના ધારાસભ્ય વિક્રમ માડમના હસ્તે ખુલ્લુ મુકવામાં આવ્યુ હતું, સાથોસાથ ભાણવડમાં પણ કોંગ્રેસના મધ્યસ્થ ચૂંટણી કાર્યાલયનું ઉદ્ઘાટન કરવામાં આવ્યું હતું અને સભા યોજવામાં આવી હતી, ત્યારે ખંભાળિયા ખાતે જોધપુર ગેઈટ પાસે જંગી જાહેરસભામાં ગામેગામથી ખેડૂતો સહિતના લોકો ઉમટી  હતા અને સભા દરમિયાન વર્ષોથી ભાજપનું કામ કરતા કાઠી દેવળીયાના રાજેન્દ્રસિંહ, વનરાજસિંહ, અજીતસિંહ સહિતના કાર્યકરોએ કોંગ્રેસમાં જોડાવવાનો નિર્ણય કરતા કોંગ્રેસના આગેવાનોએ આવકાર આપ્યો હતો.